recursal/SuperWikiNEXT-32B huggingface dataset:
Et treff på byen kan ende med en engangsgreie eller tilfeldig sex.
**Tilfeldig sex**, eller «engangsgreie», også på engelsk kalt «one-night stand» er seksuell samkvem, for eksempel samleie, med mer eller mindre fremmede mennesker utenfor fast forhold, som ikke er basert på kjærlighet, ønske om reproduksjon og der det som oftest ikke foreligger noen intensjoner om å starte et varig forhold. Hensikten og motivene for tilfeldig sex kan være mange og sammensatte, blant annet nytelse, spenning, avveksling, selvbekreftelse og/eller tilfredsstillelse av seksuelle behov. Det er svært individuelle synspunkter knyttet til denne formen for sex.

På svensk kalles det for «engångsligg». I undersøkelsen *Sex i Sverige* fra 1997 oppga 5 % av de spurte mennene at deres siste samleie var med en tilfeldig partner. Tilsvarende tall for kvinner var da 1 %. Til sammenligning var samleie med ektefelle, samboer eller «fast partner» 85 % for menn og 91 % for kvinner. I en verdensomspennende sexundersøkelse fra Durex fra 2006 tok Norge en overlegen førsteplass i one night stands. Over 70 prosent av nordmennene svarte at de har hatt en eller flere one night stands.

Tilfeldig sex er den vanligste formen for utroskap og brukes ofte i forskning, meningsmålinger og undersøkelser for å definere nivået av promiskuitet i et samfunn til enhver tid. Det har blitt antydet at en slik handling kan være like truende for et forhold som en langvarig affære.

På nettstedet *Ung.no* forklarer en sexologisk rådgiver at tilfeldig sex for noen er en helt ok og fin måte å ha sex på. For andre kjennes det ikke så bra og en ønsker heller først å bli kjent med personen. En må uansett alltid sjekke ut om den en skal ha sex med er enige i det som skal skje, slik at en unngår å gjør noe dumt eller feil.

Referanser
----------

1. 1 2  Gudbrandsen, Anita (6. september 2013): «One night stands - kun en ’engangsgreie’?», *Studenttorget.no*
2. ↑  one (adj. pron. n.), *Online Etymology Dictionary*. Sitat: «One-night stand is 1880 in performance sense; 1963 in sexual sense.»
3. ↑  «tilfeldig», *NAOB*
4. ↑   «engångsligg», *SAOL*
5. ↑  Lewin Bo, Fugl-Meyer Kerstin, red. (1997): *Sex i Sverige: om sexuallivet i Sverige 1996 : rapport från en av Folkhälsoinstitutet finansierad befolkningsbaserad studie : [preliminär rapport]* (2. uppl.). Stockholm: Folkhälsoinstitutet. Libris 7773118. ISBN 91-88565-84-X
6. ↑  Turner, Jeffrey S. (2009): *American Families in Crisis: A Reference Handbook*, s. 47.
7. ↑   «Liverpool named UK's most promiscuous city in 'one night stand' poll». *Metro.co.uk*. Associated Newspapers Limited. 8. januar 2014.
8. ↑  Frances, J.; Perrino, Joann (2006): *Designing Infidelity: A Reference Guide to the Art of Cheating to Perfection*, s. 4.
9. ↑  «Hvordan fungerer en one-night stand?», *Ung.no*

Eksterne lenker
---------------

* «One night stand», *NRK*. Ekte, innsendte historier om det ene fatale, famøse, fantastiske eller forferdelige samleiet. Aldersgrense 15 år
Verktøyvegg laget av en perforert metallplate
To hjemmelagde verktøytavler
En **verktøytavle**, også kalt **verktøyvegg** eller **verktøypanel**, er en plate med knagger eller kroker for å henge opp verktøy, typisk på en vegg. De finnes ofte på verksteder, og kan være laget av en tre- eller metall og ha kroker, skruer, stokkholdere eller andre typer verktøyholdere.

Sammenlignet med en verktøykasse eller verktøyvogn er en verktøytavle stasjonær, men kan gjøre det lettere å finne verktøy uten lete ettersom de lagres synlig. En ulempe med en verktøytavle er at den kan ta opp et stort område på en vegg, og at verktøyet kan bli mindre beskyttet mot støv.

Ferdiglagde verktøyvegger
-------------------------

Ferdiglagde verktøyvegger er ofte laget av perforerte metallplater av stål (f.eks. 1.5 mm tykk) eller perforerte trefiberplater (f.eks. 3-6 mm tykk), og har gjerne flyttbare verktøyholdere slik at man kan omorganisere verktøyets plassering etter behov. Størrelse og plassering av hullene kan variere mellom merker og modeller. Festehullene for kroker og holdere er ofte runde og festes med en eller to skruer, men det finnes også tavler med hull som er kvadratiske, rektangulære eller nøkkelformede i forskjellige størrelser og med forskjellige metoder for innfesting. I tillegg til løsninger som skrus fast fins det også løsninger som klikkes på plass eller henger løst. Verktøytavler med runde hull og passende tilbehør oppgis med hullavstand og hullstørrelse, og følger ofte en standard som har hull med 4 mm diameter og 12 mm senteravstand mellom hullene (Ø4 mm, c/c 12 mm) for festing med metall- eller plateskruer.[] Noen hengere med to skruehull har avlang åpning i det ene hullet for å tillate små forskjeller i hullavstand mellom ulike produsenter.

Hjemmelaget verktøyvegg
-----------------------

Dersom man skal ha ha en stor verktøytavle med mange kroker kan prisen bli høy, og det er ikke uvanlig å bygge sin egen verktøytavle som et gjør-det-selv-prosjekt. Eksempelvis kan man benytte toppplaten fra en gammel kjøkkenbenk sammen med skruer og kroker som improviserte verktøyholdere.

Se også
-------

* Verktøyvogn
* Skyggebrett, konturer av verktøyene på en verktøytavle som gjør det lettere å sette verktøyet tilbake på sin opprinnelige plass etter arbeid
* Takoppbevaring, plassbesparende lagring som frigir gulvareal og utnytter romvolumet
Kristogram med Jesus-bønnen rumensk: *Doamne Iisuse Hristoase, Fiul lui Dumnezeu, miluieşte-mă pe mine păcătosul* («Herre Jesus Kristus, Guds sønn, miskunn deg over meg, en synder'»).
**Jesusbønnen** er en bønn som gjentar ordene «Jesus Kristus, miskunn deg over meg!» eller i en noe lengre utgave: «Herre Jesus Krist, Guds sønn, miskunn deg over meg, en synder!»

Bønnen er den samme som den blinde Bartimeus ifølge Det nye testamentet da han sto i veikanten ved Jeriko, og ropte da Jesus gikk forbi,, og som den kanaaneiske kvinnen ropte etter Jesus da datteren hennes ble plaget av en ond ånd.

Bønnen blir særlig brukt innen ortodoks kristendom, på samme måte som den blinde mannen gjentar bønnen flere ganger, nærmest på en meditativ måte, slik Paulus sa i den første brevet til tessalonikerne: «Be uavlatelig!» En komboskini blir ofte brukt til å telle antall repetisjoner av bønnen.

På gresk lyder bønnen «Kyrie eleison», og i denne formen blir i en tilsvarende bønn brukt i gudstjenesten i de ulike norske kirkesamfunn.

Referanser
----------

1. ↑  Per Kværne og Kari Vogt (1992). *Kunnskapsforlagets religionsleksikon: religion og religiøsitet i vår tid*. Oslo: Kunnskapsforlaget. s. 153. ISBN 8257304301.
2. ↑  Luk 18, 35-42[*død lenke*]
3. ↑  Mark. 10,47[*død lenke*]
4. ↑  Mat. 15,22[*død lenke*]
5. ↑  1. Tess. 5,17[*død lenke*]

Eksterne lenker
---------------

* Arne Berge bl.a. om Jesus-bønnen i russisk-ortodoks tradisjon

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** VIAF **·** GND **·** LCCN **·** NKC
 |
**Pus Marie Solberg** (født 20. februar 1918, død 17. juli 2005) var en norsk barne- og ungdomsbokforfatter. Solberg ble født på Ingøya i Finnmark i 1918, der faren hadde butikk og fiskemottak. I 1925 flyttet familien på grunn av økonomiske forhold til Tromsdalen i Tromsø, en bydel Solberg ble boende i mesteparten av livet.

Solberg debuterte med boken *Britt fra Tromsø* i 1946, der hun skildret hvordan det var å vokse opp som barn i mellomkrigstiden. Forfatternavnet Pus tok hun etter et kallenavn fra ungdomsskolen. Etter noen års opphold fortsatte Solberg å gi ut en rekke barne- og ungdomsbøker. Ofte skildret hun dagliglivet i nordnorske samfunn. Hun var også opptatt av at bøkene skulle gi glede og formidle positive verdier til leserne, gjerne knyttet til et kristent livssyn. Noen av verkene hennes har blitt oversatt til finsk og svensk.

Bibliografi
-----------

* 1946: *Britt fra Tromsø*
* 1963: *Tone i nummer 11*
* 1965: *Tone på flytur*
* 1968: *På farlige veier*
* 1971: *Mens frosten knaker*
* 1972: *Det vesle røde huset i skogen*
* 1976: *Barna ved Ishavet*
* 1980: *Det blåser fra nord*
* 1984: *Drømmelandet*

Referanser
----------

1. 1 2 3 4 5  Mathisen, Hans Ragnar (8.8.2005). «Minneord». *Tromsø*. s. 48.
2. ↑  «Litteraturnett Nord-Norge | Pus (Marie) Solberg». Besøkt 25. september 2019.
3. 1 2  *Våre bøker*. [Oslo]: Ungdomslitteraturens forfatterforlag [i.e. forfatterlag]. 1987. s. 37–38.

|  |  |
| --- | --- |
| Oppslagsverk/autoritetsdata | Lokalhistoriewiki **·** BIBSYS **·** VIAF **·** KulturNav
 |
Ordenstegn for kommandør av Mono-ordenen
**Mono-ordenen** (fransk: *Ordre du Mono*) er en togolesisk orden. Den er Togos fornemste utmerkelse og tildeles for fortjenester for fedrelandet. Mono-ordenen ble innstiftet 2. september 1961. Ordenen er oppkalt etter elven Mono.

Mono-ordenen kan tildeles borgere av Togo såvel som utlendinger.

Inndeling
---------

Mono-ordenen er inndelt i fem grader:

* storkors
* storoffiser
* kommandør
* offiser
* ridder

Insignier
---------

Ordenstegnet for Mono-ordenen består av en hvitemaljert femtagget stjerne som i midten har en medaljong i gull der Togos riksvåpen er preget inn. Medaljongen er omgitt av en bord i svart emalje som er påført innskriften «REPUBLIQUE TOGOLAISE». Baksiden BÆRER nasjonalmottoet «TRAVAIL, LIBERTÉ, PATRIE». Ordensstjernen bærer også den femtaggete stjernen. Ordenskjedet består av ledd med medaljonger som bærer riksvåpenet vekselvis med initialene «RT». Stjernen fra ordenstegnet er opphengt i kjedet.

Ordensbåndet er rødt med grønne og gule kanter. Dette er Togos flaggfarger.

Referanser
----------

1. 1 2 3 4  «Togo» i Guy Stair Sainty og Rafal Heydel-Mankoo: *World Orders of Knighthood and Merit*, 2. bind, Buckingham: Burke's Peerage, 2006, s. 1661–1662.
**Neotango** eller **tango nuevo** er argentinsk tango med moderne og klassiske tangobevegelser i harmoni med musikk i alle kategorier.
Dansebevegelsene i neotango inneholder i tillegg elementer fra andre latinamerikanske danser, moderne dans og nyere former for dans.
Neotango blir derfor oppfattet som mer "fleksibel" og "organisk" enn den klassiske tangoens dansebilde.
Kombinasjonen av alle danse-elementene sammen med fleksibiliteten i musikken, gjør at dansen blir variert både i bevegelser, dynamikk og rytme.
Neotango regnes derfor idag som den mest interessante pardansen, og er den dansen som utvikler seg mest.

Neotango kan danses enkelt og avansert i rytmer og bevegelser.
Valget ligger på dem som danser og danserens kompetanse. 
Instruktøren på neotangokursene vil instruere utøverne i mange dansemuligheter, noe som gjør dansen svært interessant og mer utfordrende enn andre danser som bygger på faste kombinasjoner og rytmebilder.
Likevel vil neotango egne seg godt for dem som aldri har danset før, siden man kan starte enkelt og bygge seg opp, trinn for trinn, til det dansenivået man ønsker.
Neotango kan danses på både små og store gulvflater med mange eller få folk på dansegolvet.

Neotango inneholder ingen faste trinnkombinasjoner eller strukturer. Neotango inneholder en del «byggesteiner» som danseren kan improvisere omkring. Danseren står fritt til å bruke danseparametrene på sin måte. Dette gjelder såvel
rytmiske fantasier/kombinasjoner, tekniske og dynamiske fantasier/kombinasjoner.
Neotango inneholder en del teknikker som er nære/tette eller åpne i forhold til de to som danser. Slik blir dansen variert og interessant med et større potensial for den enkelte dansers fantasi.

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Monklandkanalen** var en 19,6 km lang kanal i Skottland som forbandt kullgruvene i Monklands med Glasgow, hvor den endte i Townhead-bassenget og ble der tilknyttet Forth og Clyde-kanalen.

Hensikten med kanalen var å kunne frakte billig kull til Glasgow. Arbeidet med kanalen ble påbegynt 26. juni 1770, men økonomiske problemer gjorde at arbeidet stanset opp. Dette ble tatt opp igjen i 1789, og kanalen åpnet i 1794. 

Kanalen følger i stor grad terrenget for å redusere behovet for sluser, men ved Blackhill i det nordøstlige Glasgow faller vannet 29,3 meter, og her ble det anlagt en dampmaskindrevet båtheis. Da kanalen i 1799 ble forlenget til landsbyen Calderbank ved Airdrie i North Lanarkshire ble det bygge to mindre sluser, som løfter kanalen ytterligere syv meter.

Kanalen var 1,2 meter (fire fot) dyp, og hadde en bredde som gjorde at den kunne ta fartøyer som 21,6 meter lange og 4,3 meter brede.

Den ble lagt ned for trafikk i 1942, men deler av den er fortsatt i bruk som vannreservoar for Forth og Clyde-kanalen. Deler av kanalen er i dag fundament for motorveien M8, mens to store seksjoner med vann eksisterer fortsatt.

På midten av 1980-tallet ble det satt ut enn rekke fiskesorter, blant annet karpe, brasme og suter. Det offentlige forvaltningsorganet British Waterways og North Lanarkshire council forvalter og vedlikeholder disse områdene.

Bilder
------

* Kilden ved North Calder vanndamKilden ved North Calder vanndam
* Kanalens startKanalens start
* Upper Faskine broUpper Faskine bro
* Faskine bassengetFaskine bassenget
* Lower Faskine broLower Faskine bro
* Benk ved stien Tunnels & Bridges for slepehesterBenk ved stien *Tunnels & Bridges* for slepehester
* Benk ved stien Vulcan for slepehesterBenk ved stien *Vulcan* for slepehester
* Caledonian-viaduktenCaledonian-viadukten
* Veibro over Sheepford LocksVeibro over Sheepford Locks
* Illustrasjon ved Sheepford LocksIllustrasjon ved Sheepford Locks
* Sidekanal i Summerlee Heritage ParkSidekanal i Summerlee Heritage Park
* Blair Road broenBlair Road broen
* King Street fra Blair Road broenKing Street fra Blair Road broen
* Slepesi i Drumpellier ParkSlepesi i Drumpellier Park
* Burginsholme Burn overflomsvernBurginsholme Burn overflomsvern
* Sett østover i Drumpellier ParkSett østover i Drumpellier Park
* Sett østover i Drumpellier ParkSett østover i Drumpellier Park
* Sett vestover til Drumpellier Home Farm broSett vestover til Drumpellier Home Farm bro
* Sett vøstover til Drumpellier Home Farm broSett vøstover til Drumpellier Home Farm bro
* Sett vøstover til Drumpellier Home Farm broSett vøstover til Drumpellier Home Farm bro
* Drumpeller bassengetDrumpeller bassenget
* Kulvert under jernbanelinjen North Clyde LineKulvert under jernbanelinjen North Clyde Line
* Vest for jernbanelinjen North Clyde LineVest for jernbanelinjen North Clyde Line
* Kulvert ved CuilhillKulvert ved Cuilhill
* Gammelt foto av anlegget ved BlackhillGammelt foto av anlegget ved Blackhill
* Gammelt foto av det nedre bassenget ved BlackhillGammelt foto av det nedre bassenget ved Blackhill

Eksterne lenker
---------------

* Monkland Canal

|  |  |
| --- | --- |
| Oppslagsverk/autoritetsdata | GeoNames
 |
**Cherche-Midi-fengselet** (fransk: *prison du Cherche-Midi*) var et fransk militærfengsel i Paris. Det huset militære fanger fra 1851 til 1947.

Historie
--------

Byggingen av fengselet begynte i 1847, straks etter at *Døtrene av Den gode Hyrde*s tidligere kloster var blitt revet. Nonnene hadde fått eiendommen av kongen i 1688 men var blitt fordrevet under den franske revolusjon, etterpå var bygningen der blitt militært materiallager.

Fengselet var bygd med Auburn prison i Auburn i USA som forbilde, og bestod av 200 eneceller. Fangene bestod av milttært personell dømt av militærdomstolen for kriminelle handlinger, folk som hadde forsøkt å unndra seg militærtjeneste, desertører, og enkelte politiske faner. De innsatte hadde ikke lov til å kommunisere med hvernadre, og satt islert i cellene om natten.

Den 12. juni 1940, rett før tyskerne okkuperte Paris under andre verdenskrig, ble fengselet evakuert og alle fanger sendt til en interneringsleir ved Mauzac. Fra 1940 til 1944 ble fengselet brukt for den tyske militæradministrasjons politiske fanger. Etter frigjøringen av Paris ble tyske krigsfanger innsatt her.

I 1947 ble alle innsatte overført til andre fasiliteter, og fengselen ble en militær rettsbygning frem til 1950. Da ble bygningen overført til Justisministeriet og forlatt. Det forfalne fengselet ble revet i 1966, og i 1968 fikk École des hautes études en sciences sociales tilhold i nybygg på tomten.

De mest kjente fanger i fengselet var den tyske ambassadør Otto Abetz, maleren Adolphe Feder, SS-Obersturmführer Kurt Gerstein, motstandskjemperen Henri Honoré d'Estienne d'Orves, artillerioffiseren Alfred Dreyfus, fysikeren Paul Langevin og motstandskjemperen Agnès Humbert.

Litteratur
----------

* Paul Fromageot: *La Rue du Cherche-Midi et ses habitants depuis ses origines jusqu'à nos jours*
* Félix et Louis Lazare: *Dictionnaire administratif et historique des rues de Paris et de ses monuments*

Eksterne lenker
---------------

* Fondation Maison des sciences de l’homme
**Son Mu** (etablert 1981 i Bergen, nedlagt 1996) var en norsk jazzgruppe ledet av Knut Kristiansen piano og Olav Dale saksofon. (Arild Thomas Seim) gitar. Den spilte salsa og annen musikk fra Karibien, og hadde sin første konsert på Stord i januar 1981. 
Andre medlemmer i den tidlige tid var Gaute Storaas bass og Frank Jakobsen perkusjon. Storaas ble erstattet av Yngve Moe på bass.
Den kubanske saksofonist Paquito D'Rivera jammet med trioen i gruvene på Kongsberg Jazzfestival 1984, med Einar Førde i publikum. Dette gjentok seg på Vossajazz året etter 1985, der Max Roach klappet for de. 

Til Vossajazz 1990 stilte de som *Papa Mu*, for anledningen med syv medlemmer.
I 1992 hadde Son Mu en lengre turne på Vestlandet der NRK gjorde opptak, og orkesteret var da en sekstett med Kristiansen og Dale, pluss Arild Seim gitar, Sveinung Hovensjø bass, Ole Hamre trommer og Celio de Carvalho perkusjon.
På Cosmopolite i 1994, og ved Vossajazz 1995 spilte de med den brasilianske trompeter Claudio Roditi. 

Siden 1996 har lite vært å høre.
Det siste kan ha vært en gjenforening i 2001 da den kubanske sangerinnen Omara Portuondo gjestet byen.

Utgivelser
----------

* *Son Mu* (Hot Club Records, 1985)

Referanser
----------

1. ↑  Frode Bjerkestrand (18.2.1992). «Musikalsk fyrverkeri jubilerer». Bergens Tidende.
2. ↑  Erik Fossen (2.11.2001). «Son Mu som før». Bergens Tidende.
Gulvklut
Skitne kluter
En **klut** eller en **fille** er et lite tøystykke som kan komme fra et større tøystykke eller være fabrikkert i en bestemt størrelse. Det finnes flere typer kluter, for eksempel gryteklut, gulvklut, vaskeklut, sutteklut, kjøkkenklut, mikrofiberklut ol.

Bruk
----

Kluter brukes for det meste til pussing eller rengjøring. De kan brukes på store flater, avgrensede flekker eller på trange steder. Det er vanlig å ha forskjellige kluter til forskjellig bruk. For eksempel brukes golvklut til å vaske golv med, kjøkkenklut til bruk der man lager mat og kroppsklut til rengjøring av kroppen. De fleste kluter kan vaskes og brukes flere ganger, i motsetning til tørkepapir og våtservietter, men det er også blitt utviklet engangskluter.

Mikrofiberklut
--------------

Mikrofiberklut er en klut som blir brukt til å fjerne mikroorganismer. Mikrofiber er en tynn tråd som er over hundre ganger tynnere enn et hårstrå. Den består av små kileformede polyester filamenter og har en kjerne av nylon. Trådene kan være bygd opp av små løkker med små kroker. Dette er den mest effektive kluten hvis man ønsker et bakteriefritt resultat.

Hygiene
-------

Det er svært gode forutsetninger for vekst av bakterier i kluter, spesielt kjøkkenkluter. Bakterier trenger næring (f.eks. matrester), fuktighet, tid og riktig temperatur for å formere seg. På oppvaskkluten finner de alt de trenger. I romtemperatur fordobler bakteriene seg i antall hver halvtime. En klut kan derfor inneholde millioner på millioner av bakterier. En oppvaskklut full av bakterier vil forurense alt den kommer i kontakt med (hender, kjøkkenutstyr, bord, benker etc.). 

For å få en klut ren i bakteriologisk forstand, må den desinfiseres. Desinfisering gjøres enten kjemisk (ved bruk av klor) eller termisk (ved temperatur minimum 65 grader over minimum 10 minutter (60 grader er ikke tilstrekkelig)).

Eksterne lenker
---------------

* 
* 
*
**Steen Lynge** (født 25. november 1963 i Nuuk) er en grønlandsk politiker for partiet Atassut, musiker og iverksetter. Han har siden landstingsvalget i 2013 vært Helse- og infrastrukturminister.

Steen Lynge er også kjent som producer og tekniker ved innspillinger med nye lovende musikere på Grønland. Han driver sitt eget plateselskap og innspillingsstudio. Han har skrevet mange leserbrev og deltatt i den offentlige debatten de senere år på bakgrunn av sitt politiske virke.

Musikalsk karriere
------------------

Han starta som trommeslager i gruppa Simik i 1978. Som producer har Steen utgitt flere grønlandske musikeres musikk som er blitt produsert og utgitt under egen merkevare, Melos Records. Han har bl.a. hatt suksess med band som Taaq, Qulleq, Qeqquaq og Zedna.

Politisk karriere
-----------------

I 1998 ble Steen ansatt hos Grønlands Forbrukerråd, og meldte seg i 2009 inn i Atassut. Her ble han politisk nestformann og formann i Atassuts lokalavdeling i Nuuk.

I forbindelse med saken om utbetaling av julelønn valgte Steen og lokalavdelingen i Nuuk å gå mot landsorganisasjonens politikk. Det skapte en intern strid i partiet hvor bl.a. formann Gerhardt Petersen posisjon var truet.

Referanser
----------

1. ↑   Atassut i intern strid om juleløn | Sermitsiaq.AG Nyheder

Eksterne lenker
---------------

* (en) Steen Lynge – kategori av bilder, video eller lyd på Commons Rediger på Wikidata
* (en) Steen Lynge på Discogs Rediger på Wikidata

|  |  |
| --- | --- |
| Oppslagsverk/autoritetsdata | Discogs
 |
Klyngeanalyse av data som har resultert i tre klynger på et euklidiskt plan.
Innenfor datavitenskap og statistikk innebærer **klyngeanalyse** gruppering av data i delmengder kalt klynger. Andre ord for klyngeanalyse er **kløsteranalyse** eller **klusteranalyse** (fra engelsk *cluster analysis*). Klyngeanalyse refererer ikke til en enkelt algoritme, men er et samlenavn for analysemetoden. Klyngeanalyse er en type maskininlæing som er vanlig innenfor statistikk, informationsutvinning, mønstergjenkjenning, bildeanalyse, informasjonssøk og bioinformatikk. Teknikken skiller seg ifra klassifisering ved at klassene ikke er kjent på forhånd ved klyngeanalyse.

Klyngeanalyse gjennomføres ved at man definerer en avstandsfunksjon ut ifra de attributtene som beskriver et element. Deretter beregnes avstandene, hvilket muliggjør visualisering i eksempelvis 2D eller 3D. I så måte vises likheter mellom elementene i en klynge basert på attributtene. Gjennom kombinasjonen av moderne regnekraft og det menneskelige øyets evne til å oppdage avvikende element er klyngeanalyse et kraftig analyseverktøy.

|  |  |
| --- | --- |
| Oppslagsverk/autoritetsdata | Encyclopædia Britannica **·** MathWorld **·** LCCN **·** BNF **·** BNF (data) **·** NKC
 |
**Stehen Steensen Herschend** (født 12. november 1888, død 3. august 1976) var en dansk seiler som deltok under OL 1912 i Stockholm.

Herschend vant en olympisk sølvmedalje med den danske båten «Nurdug II» som kom på andreplass i 6-metersklassen bak den franske båten «Mac Miche». Mannskapet på båten besto av Herschend, Hans Meulengracht-Madsen og Sven Thomsen. «Nurdug II» vant den første seilasen 20. juli foran «Mac Miche» og den 21. juli vant «Mac Miche» foran «Nurdug II». I skilleracet som ble avholdt 22. juli, seiret den franske båten. Seks båter fra fem nasjoner deltok i 6-metersklassen.

OL-medaljer
-----------

* Sølv 1912 Sveriges flagg Stockholm - Sølv i seiling, klasse 6 meter Danmarks flagg Danmark

Eksterne lenker
---------------

* (en) Steen Herschend – Olympics.com Rediger på Wikidata

* (en) Steen Herschend – Olympedia Rediger på Wikidata

* (en) Steen Herschend – Sports-Reference (OL-resultater – arkivert) Rediger på Wikidata

* (en) Steen Herschend – databaseOlympics.com (arkivert) Rediger på Wikidata

Portal: Danmark

|  |  |
| --- | --- |
| Oppslagsverk/autoritetsdata | Prabook **·** Geni
 |
En DC-6B, lik ulykkesflyet
**Transair-ulykken i Ndola** er kjent som flyulykken hvor FNs generalsekretær, Dag Hammarskjöld omkom.

Ulykken inntraff den 18. September 1961 under innflyvning til Ndola i Zambia, degang Nord-Rhodesia.

Under Kongokrisa var Transair Sweden engasjert av De forente nasjoner til transportoppdrag. Selskapet hadde stilt sin nyeste DC-6B *Albertine* SE-BDY til eksklusiv bruk for FNs generalsekretær.

Under et oppdrag hvor Hammarskjöld skulle møte Moise Tshombe styrtet flyet i et skogholt få mil nord for flyplassen i Ndola (dagens Simon Kapwepwe internasjonale lufthavn). Alle ombord, en besetning på fem og elleve passasjerer omkom.

Ulykkesårsak
------------

Årsaken til ulykken er aldri blitt klarlagt. Det var mange spekulasjoner omkring sabotasje og nedskytnig. Så sent som i mars 2015 nedsatte FNs generalsekretær Ban Ki-moon en kommisjon som skulle gjennomgå hendelsesforløpet på nytt.

Etterminne
----------

På ulykkesstedet er det reist en paviljong hvor det er utstilt enkelte gjenstander fra ulykkesflyet.

Eksterne lenker
---------------

* Dag Hammarskjöld archives on UN Archives website.
* 18 September 1961 UN Secretary-General Dag Hammarskjöld is killed and BBC
**Nøklevann Ro- og Padleklubb** (NRPK) er en klubb med tilhørighet til Nøklevann. Nøklevann er et drøyt 3 km langt vann som ligger i Østmarka i Oslo. 

Formålet med klubben er tredelt:

1. Tilrettelegge for roing og padling på Nøklevann, også for funksjonshemmede
2. Drive idrett organisert i Norges Idrettsforbund
3. Jobbe aktivt for å bevare Nøklevann som et friluftsområde til nytte for lokalbefolkningen i omegnen.

Klubbens medlemmer benytter seg av tilbudet for fysisk aktivitet, friluft og rekreasjon. Grunntilbudet til alle medlemmene er muligheten til å benytte klubbens materiell på Nøklevann innenfor sesongens åpningstider. 

Nøklevann ro- og padleklubb ble stiftet på Rustadsaga i februar 1988. Høsten 2021 hadde klubben omtrent 4300 betalende medlemmer. Klubben har omtrent 170 båter. Dette inkluderer kajakker, kanoer, robåter, scullere og SUP. 

Klubben er medlem av Norges Idrettsforbund gjennom Oslo Idrettskrets. Klubber er også medlem i særforbundene Norges Roforbund og Norges Padleforbund. Klubben er organisert med et styre, valgkomite og revisorer.

Eksterne lenker
---------------

* Offisielt nettsted Rediger på Wikidata
**Otto Pfister** (født 3. september 1900, død ukjent) var en sveitsisk sportsutøver som deltok under de olympiske leker 1924 i Paris og 1928 i Amsterdam.

Pfister ble olympisk mester i turn under sommer-OL 1928 i Amsterdam. Han var med på det sveitsiske laget som vant lagkonkurransen i mangekamp med 1718,625 poeng foran Tsjekkoslovakia med 1712,250. De andre turnerne på laget var Hans Grieder, August Güttinger, Eugen Mack, Georges Miez, Hermann Hänggi, Eduard Steinemann og Melchior Wezel.

Fire år tidligere, under Sommer-OL 1924 i Paris, vant han en bronsemedalje i lagkonkurransen i mangekamp.

OL-medaljer
-----------

* Gull 1928 Nederlands flagg Amsterdam - **Gull** i turn, mangekamp lag Sveits’ flagg Sveits
* Bronse 1924 Frankrikes flagg Paris - Bronse i turn, mangekamp lag Sveits’ flagg Sveits

Referanser
----------

1. ↑   sports-reference.com, www.sports-reference.com, besøkt 31. januar 2016[Hentet fra Wikidata]
2. ↑  van Rossem, G. (1928). *The ninth olympiad Amsterdam 1928 Official report*. Amsterdam: The Netherlands olympic comitee. s. 650.

Eksterne lenker
---------------

* (en) Otto Pfister – Olympics.com Rediger på Wikidata

* (en) Otto Pfister – Olympic.org Rediger på Wikidata

* (en) Otto Pfister – Olympedia Rediger på Wikidata

* (en) Otto Pfister – Sports-Reference (OL-resultater – arkivert) Rediger på Wikidata
**Transaksjonsdata** eller **transaksjonsinformasjon** er en kategori av data som beskrive transaksjonsprosessering. Transaksjonsdata samler variabler som vanligvis refererer til referansedata eller grunndata, som for eksempel datoer, klokkeslett, tidssoner og valutaer.

Typiske transaksjoner er:

* Finansielle transaksjoner som bestillinger, fakturaer, betalinger
* Arbeidstransaksjoner som planer eller aktiviteter
* Logistiske transaksjoner som leveranser, lagerbeholdning, reiser og så videre

Forvaltning
-----------

Registrering og lagring av transaksjoner kalles dokumenthåndtering. Registreringen av transaksjonen er lagret på et sted der bevaring kan garanteres og hvor data arkiveres eller fjernes etter en oppbevaringsperiode. Transaksjoner kan for eksempel lagres på formater som digitale data i databaser og regneark, eller som håndskrevne tekster i fysiske dokumenter som man tidligere gjorde med bankbøker.

Transaksjonsbehandlingssystemer er applikasjonsprogramvare som genererer transaksjoner og administrerer transaksjonsdata.

Datavarehus
-----------

Transaksjonsdata kan oppsummeres i et datavarehus for å gi enklere tilgjengelighet og analyse av dataene.

Se også
-------

* Datamodellering
* Dataarkitektur
* Dokumenthåndteringssystem
* Dynamiske data, informasjon som periodisk oppdateres (gjerne asynkront) etter hvert som ny informasjon blir tilgjengelig
* Informasjonsforvaltning, prosessen med å administrere digital datalagring og anvende retningslinjer for effektiv informasjonshåndtering

Referanser
----------

1. ↑  «Big Data-based e-commerce transaction information collection method». *Complexity*. 2021: 1–11. 2021. doi:10.1155/2021/8665621.
Havretunet / Havråtunet Foto: Frode Inge Helland 
**Klyngetun** er en betegnelse på et tradisjonelt vestlandsk gårdstun, med mange bruk, og husene til de ulike brukene plassert tett sammen, mer eller mindre uregelmessig i forhold til hverandre, slik at det er vanskelig å finne et regulært mønster.

Typiske eksempler på klyngetun er Havrå på Osterøy, Agatunet i Hardanger, Henjum på Hermansverk, Tyssedalen i Fjaler kommune, Osmundnes i Gloppen, Sjønstå gård i Fauske kommune, Eidbo ved Tvedestrand, samt gjenværende deler av tunet Larsbakken.

Klyngetunene oppsto ved bruksdeling gjentatte ganger. Delingen skulle skje rettferdig, og hver enkel åkerteig ble derfor delt. Teigene ble derfor stadig mindre, og den enkelte bruker fikk en stadig mer komplisert eiendom å forholde seg til.

Litteratur
----------

* Roede, Lars: *Bygningsarven 1814, i* Jørn Holme: *De kom fra alle kanter - Eidsvollsmennene og deres hus*, Cappelen Damm 2014, s. 26 - 51 (især s. 43). ISBN 978-82-02-44564-5
* Røyrane, Eva *Klyngetunet : den norske landsbyen* Skald 2018 ISBN 978-82-7959-268-6
* Visted, Kristofer og Stigum, Hilmar: *Vår gamle bondekultur*, Oslo 1971, Cappelen, ISBN 82-02-07709-5
* Vreim, Halvor: *Trekk fra byggeskikkens geografi i Norge*, Foreningen til norske fortidsminnesmerkers bevaring. Årsberetning 1936–37. Oslo 1938.

|  |  |
| --- | --- |
| Oppslagsverk/autoritetsdata | Store norske leksikon
 |
**Lorenzo Bernucci** (født 15. september 1979 i Sarzana) er en italiensk syklist. 

Han har syklet profesjonelt siden 2002, og kjørte i 2002 til 2004 for laget Landbouwkrediet-Colnago (LAN). I 2005 gikk han over til Fassa Bortolo (FAS), før han signerte for T-Mobile Team i forkant av 2006-sesongen.

Bernucci hittil største prestasjon kom da han vant 6. etappe av Tour de France 2005 fra Troyes til Nancy, en etappe der avslutningen ble sterkt preget av en massevelt like før mål. Dette var Bernuccis første seier som profesjonell sykkelrytter.

3. september 2007 ble T-Mobile Team-ledelsen informert av UCI om en positiv A-prøve. Testen viste spor av sibutramine (et middel som undertrykker appetitten) og ble tatt 15. august under Tyskland rundt 2007. Som en følge av dette ble Bernucci trukket fra T-Mobiles lag i Vuelta a España 2007 etter etappen 3. september. Han hevdet at han hadde fått i seg stoffet via Ectiva, som han kjøpte på apoteket. Videre sa Bernucci at han hadde brukt dette preparatet i 4 år og at han ikke visste at sibutramine ble lagt til dopinglisten i 2006. Det å ta medikamenter uten godkjennelse fra lagets leger, var et klart brudd på T-Mobiles regler, og som en følge av dette besluttet T-Mobile å avslutte kontrakten. Bernucci ble utestengt i ett år, og etter at suspensjonen var over 6. september 2008 syklet han for italienske Team Cinelli-OPD. I 2009 syklet han for Team LPR, og fra 2010-sesongen for Lampre-Farnese Vini.

I 2011 ble han utestengt for fem år, samtidig som hans bror, mor, kone og svigerfar fikk mellom tre og fire års utestengelse fra gitte idrettsarenaer og -arrangement i Italia.

Viktigste resultater
--------------------

* 2.-plass sammenlagt i Sachsen-Tour 2006
* Etappeseier i Tour de France 2005
* 3.-plass i U23-VM 2000

Referanser
----------

1. ↑  «Bernucci and family banned for up to five years on doping charges». CyclingNews. 8. februar 2011.

Eksterne lenker
---------------

* (en) Lorenzo Bernucci – UCI Rediger på Wikidata

* (en) Lorenzo Bernucci – ProCyclingStats Rediger på Wikidata

* (en) Lorenzo Bernucci – Cycling Archives Rediger på Wikidata

* (en) Lorenzo Bernucci – Cycling Quotient Rediger på Wikidata

* (en) Lorenzo Bernucci – CycleBase Rediger på Wikidata

* (en) Lorenzo Bernucci – TheSports.org Rediger på Wikidata
**Harold William Fraser** (født 26. oktober 1872, død 4. januar 1945 i Ohio) var en amerikansk golfspiller som deltok i de olympiske lekene i St. Louis i 1904.

Fraser vant en olympisk bronsemedalje i golf under OL 1904 i St. Louis. Han var med på det amerikanske laget *United States Golf Association* som kom på tredjeplass i lagkonkurransen i golf bak *Western Golf Association* og *Trans Mississippi Golf Association*. Det var kun tre lag, alle amerikanske med ti mann på hver, som deltok i lagkonkurransen i golf som ble spilt 17. september 1904.

OL-medaljer
-----------

* 1904 USAs flagg St. Louis - Bronse Bronse i golf, lagkonkurranse USA USAs flagg

Referanser
----------

1. 1 2   Roglo, Roglo person ID p=harold;n=fraser[Hentet fra Wikidata]

Eksterne lenker
---------------

* (en) Harold Fraser – Olympedia Rediger på Wikidata

* (en) Harold Fraser – Sports-Reference (OL-resultater – arkivert) Rediger på Wikidata

* (en) Harold Fraser – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Pirumbanken** er en sandbanke i Nidelva ved Studentersamfundet i Trondheim. Banken står helt under vann ved høyvann, og dukker opp ved fjære. I forbindelse med Uka-91 ble banken "annektert" av UKE-Koret Pirum, offisielt døpt Pirumbanken og overgitt til mannskoret av daværende Trondheimsordfører Marvin Wiseth. I skjøtet står det at «Pirumbanken omfatter alt land som kommer tilsyne når Nidelven er på sitt laveste».

Selve elvebanken står sentralt i Nidelven, og bankens senter er avhengig av fjæra rundt 70 meter fra både Marinen og elvebredden ved Vollansiden av elva.

Pirum har av tradisjon å sette ut et flagg med sin logo på Pirumbanken når elvens strøm og temperatur gjør dette forsvarlig, og i forbindelse med NTNUs immatrikulering hvert år, arrangerer Pirum treretters middag ute på banken for sine medlemmer.

Referanser
----------

1. ↑  Jon Egil Strand. «Hvordan Pirumbanken ble Pirumbanken». Trondheim Folkebibliotek. Arkivert fra originalen 1. desember 2017. Besøkt 18. april 2019.
**Kristin Armstrong-Oma** (født 5. mai 1974 i Time) er en norsk arkeolog.

Hun ble cand.philol. ved Universitetet i Oslo i 2000 med hovedoppgaven *Hesten i nordisk jernalder: Ei kontekstuell analyse av den symbolske sfære kontra den materielle røynda*. Denne ble utgitt som populærvitenskapelig utgave i 2011. I 2006 tok hun graden som ph.d. ved Universitetet i Southampton, doktorgradsavhandlingen ble utgitt i 2007 med titelen *Human-animal relationships. Mutual becomings in Scandinavian and Sicilian households 900-500 BC*.

Armstrong-Oma er professor ved Arkeologisk museum, UiS og er dessuten aktivt medlem i Miljøpartiet De Grønne.

Referanser
----------

1. ↑  «*Kristin Armstrong Oma*, uis.no. Besøkt 27. september 2016». Arkivert fra originalen 1. oktober 2016. Besøkt 27. september 2016.

Eksterne lenker
---------------

* (en) Kristin Armstrong Oma på Internet Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** NKC **·** CRIStin
 |
**Zacarias Moussaoui** (arabisk: زكريا موسوي), født 30. mai 1968 i Saint-Jean-de-Luz) er en fransk statsborger som ble dømt til livsvarig fengsel for delaktighet i terrorangrepet 11. september 2001. Han er den eneste personen i USA som er tiltalt for delaktighet i angrepene. Moussaoui er av marokkansk opprinnelse.

Moussaoui ble pågrepet av det amerikanske føderale politiet FBI 16. august 2001, etter at en instruktør ved en flyveskole han studerte ved i Eagan, Minnesota, hadde fattet mistanke mot ham. Han ble i 2006 dømt til livstid i fengsel. Moussaoui var ikke direkte involvert i flykapringene septembermorgenen i 2001. Men han ble dømt fordi retten fant at han kunne ha forhindret angrepene dersom han ikke hadde løyet til FBI under avhør en måned før terrorangrepet.

Han soner i ADX Florence, et såkalt supermaxfengsel i Colorado.

Han har en mastergrad i økonomi fra London South Bank University (1995).

Referanser
----------

1. ↑  EGEBERG, KRISTOFFER (3. mai 2006). «Dømt til livstid i fengsel». *dagbladet.no* **(norsk)**. Besøkt 7. november 2020.
2. ↑  Kvaale, Vegard Kristiansen (21. mai 2020). «Terroristens oppgjør med bin Laden». *dagbladet.no* **(norsk)**. Besøkt 7. november 2020.
3. ↑  Ortega, Ralph R. (20. mai 2020). «Moussaoui renounces terrorism, al Qaeda and the ISIS». *Mail Online*. Besøkt 13. november 2020.

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NDL
 |
Den store moské
**Zabid** eller **Zebid** (arabisk: ‏زبيد‎, *Zabīd*) er en by i vestre Jemen. Byen har navn fra sin første guvernør. Den er en av Jemens eldste byer. 
Byen har om lag 23.000 innbyggere. 

Etter Bayt al-Faqīh er den største byen i Tihama. Den ligger sentralt på et sletteland med mye jordbruk, ca 100 kilometer sørøst for havnebyen al-Hudaida.

I 1982 ble Zabid oppført på UNESCOs verdensarvliste. Den store moskéen har en fremskutt plass i byen. .

Historie
--------

Langs den nærliggende wadi av samme navn ble det dyrket bomull og indigo, noe som bragte med seg en livlig handel med tekstiler. Høyvannet i elven førte til avleiringer som etter litt bearbeidelse kunne benyttes til bygging av teglsteinsbygninger.

Zabid var Jemens hovedstad fra 1200-tallet til 1400-tallet og et sentrum for den arabisk-muslimske verden mest for sitt universitet og dets sentrum for islamsk utdannelse. Zabid var også hovedstad under Ziyadidedynastiet fra 819 til 1018, og under Najahidedynastiet fra 1022 til 1158. I dag er byen av mindre betydning hva gjelder utdannelse og økonomi.

I 1763 besøkte den tyske forskningsreisende Carsten Niebuhr byen.

Referanser
----------

1. ↑  World Heritage Centre/ICOMOS Zabid Joint Monitoring Mission, 17 - 26 January 2007
2. ↑  «Historic Town of Zabid» **(engelsk)**. UNESCO World Heritage Centre. Besøkt 23. mai 2010.
3. ↑  «Najahid Dynasty». Encyclopædia Britannica Online. Besøkt 14. april 2006.
4. ↑  *The Middle East and Central Asia: an anthropological approach* **(eng)**. Upper Saddle River, N.J.: Prentice Hall. 2002. ISBN 0-13-033678-5.
5. ↑  Josef Wiesehöfer, Stephan Conermann, *Carsten Niebuhr (1733 - 1815) und seine Zeit, s. 163 f.*

Eksterne lenker
---------------

* (en) Zabid – kategori av bilder, video eller lyd på Commons Rediger på Wikidata
* UNESCO World Heritage Centre - Historic Town of Zabid
* Yemeninfo om Zabid
* Organisation of World Heritage Cities

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** BNF **·** BNF (data) **·** SUDOC **·** GeoNames
 |
Kvinne som laver øllebrød hos Leonora Christine i Blåtårn. Kristian Zahrtmann, 1896, Bornholms Kunstmuseum
**Øllebrød** (tidligere også *ølbrød* samt *ølogbrød*) er en tradisjonell dansk rett som består av en slags grøt med revne rester av rugbrød og øl, som oftest lyst øl. Serveres gjerne med kald melk, fløte eller krem. 

Øllebrød gjør det mulig å bruke rester av rugbrød så ingenting skal gå til spille. Retten har vært av det beskjedne slaget, og ble brukt både som lørdagsrett, frokost og sykekost. Jeronimus uttaler i Holbergs stykke *Jean de France*: 

> ... jo, jo, forsøg kun, at give eders Søn reven Øll og Brød til Frokost, som tilforn, see, om hand icke vil svare: Jeg er vant til Chocolade udi Holland;...
> 
> 
> 

Den norske sangruppen The Monn Keys som eksisterte i perioden 1948 til 1964, ble med Sølvi Wang kjent for sin sang om Øllebrød i 1952.

Referanser
----------

1. ↑  Sølvi Wang hos Norsk biografisk leksikon

Eksterne lenker
---------------

* Øllebrød i Den store danske
* Holberg, Ludvig: *Jean de France*, Arkiv for Dansk Litteratur[*død lenke*]
* Øllebrød på gamledanskeopskrifter.dk

  


|  |  |
| --- | --- |
| Oppslagsverk/autoritetsdata | Store Danske Encyklopædi **·** TasteAtlas
 |

Portal: Danmark
Manuela Groß og Uwe Kagelmann (1976)
**Manuela Groß** (født 29. januar 1957 i Berlin) østtysk, kunstløper som deltok i de olympiske vinterleker 1972 i Sapporo og 1976 i Innsbruck.

Groß vant en olympisk bronsemedalje i kunstløp under Vinter-OL 1972 i Sapporo. Sammen med Uwe Kagelmann kom hun på tredjeplass i parløp, bak Irina Rodnina / Aleksej Ulanov og Ljudmila Smirnova og Andrej Suraikin begge parene fra Sovjetunionen.

Fire år senere, under vinter-OL 1976 i Innsbruck vant hun og Uwe Kagelmann en ny bronsemedalje i parløp. De ble nummer tre bak Irina Rodnina / Aleksandr Zajtsev fra Sovjetunionen og Romy Kermer / Rolf Österreich fra Øst-Tyskland.

OL-medaljer
-----------

* 1972 Japans flagg Sapporo - Bronse Bronse i kunstløp, parløp Øst-Tysklands flagg Øst-Tyskland
* 1976 Østerrikes flagg Innsbruck - Bronse Bronse i kunstløp, parløp Øst-Tysklands flagg Øst-Tyskland

VM-medaljer
-----------

* VM 1973 – Bronse Bronse i kunstløp, parløp
* VM 1975 – Bronse Bronse i kunstløp, parløp

Eksterne lenker
---------------

* (en) Manuela Groß – Olympedia Rediger på Wikidata

* (en) Manuela Groß – Sports-Reference (OL-resultater – arkivert) Rediger på Wikidata
**Manuel Teixeira** (født 1536 i Miranda do Doiro nær Bragança i Portugal, død 19. mars 1590 i Goa i India) var en jesuitt som virket som misjonær i Kina og India. 

Han reist ut fra hjemladet den 10. mars 1551 og kom til Goa i september 1551, der han tislig nreste år traff sin medbror, den store asiamisjonæren pater Frans Xavier. Han forlot Goa i følget til den portugisiske utsending på vei til Kina; med i følget var også pater Francisco Pérez. De dro via Malacca, der de plukket opp jesuittskolastikeren André Pinto. 

Ankomsten til Macao var 29. juli 1563. Pater Teixeira dro sammen med pater Balthasar da Costa til øya *Ilha do Pinhal*, bedre kjent som Lantau, ikke så langt fra Macao. P. teixeira var også ved to anledninger med på handelsmessene i Kanton, både fra 18. november til 1. desember 1564 og året etter fra 21. november til tidlig desember. I Macao, var han sammen med pater Perez med på å grunnlegge den jesuittresidens som i 1594 ble omgjort til kollegiet St. Paul de Macao. Han var også med på å grunnlegge kirken *Guds Moder*. 

I 1568 vendte han tilbake til Goa. Han var rektor for jesuittene i Cochin 1569-1572 og viseprovinsial for India 1573-1574. Han residerte i Goa da han døde i 1590.

Se også
-------

* Liste over kinamisjonærer tilhørende jesuittordenen

Litteratur
----------

* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)
**Robert Cambridge «Bob» Livingston** (født 3. november 1908, død 2. april 1974 i Connecticut) var en amerikansk ishockeyspiller som deltok i de olympiske leker 1932 i Lake Placid.

Livingston vant en olympisk sølvmedalje i ishockey under vinter-OL 1932 i Lake Placid. Han spilte på det amerikanske laget som kom på andreplass, bak Canada, i OL-turneringen. Det var fire lag som deltok og alle lagene møttes to ganger. Det var to meget jevne kamper mellom USA og Canada, den første vant Canada med 2-1 etter forlengning og den andre sluttet uavgjort 2-2. Canada vant sitt fjerde strake olympiske gull i ishockey foran USA og Tyskland. Den fjerde olympiske turneringen i ishockey var også det sjette verdensmesterskapet i ishockey. Spillerne på USAs lag var Osborn Anderson, John Bent, John Chase, John Cookman, Douglas Everett, Franklin Farrell, Joseph Fitzgerald, Edwin Frazier, John Garrison, Gerard Hallock, Robert Livingston, Francis Nelson, Winthrop Palmer og Gordon Smith.

Livingston spilte en kamp i OL-turneringen.

OL- og VM-medaljer
------------------

* OL 1932 USAs flagg Lake Placid - Sølv Sølv i ishockey, USAs flagg USA
* VM 1932 USAs flagg Lake Placid - Sølv Sølv i ishockey, USAs flagg USA

Referanser
----------

Eksterne lenker
---------------

* (en) Robert Livingston – Olympedia Rediger på Wikidata

* (en) Robert Livingston – Sports-Reference (OL-resultater – arkivert) Rediger på Wikidata

* (en) Robert Livingston – databaseOlympics.com (arkivert) Rediger på Wikidata

* (en) Robert Livingston – Eurohockey.com Rediger på Wikidata

* (en) Robert Livingston – Eliteprospects.com Rediger på Wikidata

  


|  |  |
| --- | --- |
| Oppslagsverk/autoritetsdata | Prabook
 |
**Dirk Frederik Mudge** (født 16. januar 1928 på Farm Rusthof i Otjiwarongo i Sørvest-Afrika, død 26. august 2020 i Windhoek i Namibia) var en namibisk politiker. Han var formann for Turnhalle Constitutional Conference i perioden 1975–1977. Han var med på å grunnlegge Namibias Republican Party og Democratic Turnhalle Alliance.

Han var opprinnelig bonde av yrke. Mudge var medlem av Transitional Government of National Unity til han gikk i pensjon i 1993. Mudge var grunnlegger av Namibias afrikaansspråklige dagsavis *Die Republikein*, og dens utgiver gjennom Namibia Media Holdings.

Mudge døde i Windhoek i Namibia av COVID-19 den 26. august 2020, i en alder av 92 år.

Referanser
----------

1. ↑   Munzinger Personen, Munzinger IBA 00000015108, besøkt 9. oktober 2017[Hentet fra Wikidata]
2. ↑   informante.web.na[Hentet fra Wikidata]
3. 1 2   www.namibian.com.na[Hentet fra Wikidata]
4. ↑   .  Manglende eller tom `|tittel=` (hjelp)[*død lenke*]
5. ↑  Dirk Mudge dies at 92

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** Munzinger (iba)
 |